CELEX: 32011D0135
Language: sk
Date: 2011-03-01 00:00:00
Title: 2011/135/EÚ: Rozhodnutie Komisie z  1. marca 2011 , ktorým sa predlžuje platnosť rozhodnutia 2009/251/ES, ktorým sa od členských štátov požaduje zabezpečiť, aby sa výrobky s obsahom biocídneho dimetylfumarátu neumiestňovali ani nesprístupňovali na trhu [oznámené pod číslom K(2011) 1174]  Text s významom pre EHP

2.3.2011   
            
            
               SK
            
            
               Úradný vestník Európskej únie
            
            
               L 57/43
            
         ROZHODNUTIE KOMISIE
   z 1. marca 2011,
   ktorým sa predlžuje platnosť rozhodnutia 2009/251/ES, ktorým sa od členských štátov požaduje zabezpečiť, aby sa výrobky s obsahom biocídneho dimetylfumarátu neumiestňovali ani nesprístupňovali na trhu
   [oznámené pod číslom K(2011) 1174]
   (Text s významom pre EHP)
   (2011/135/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 13,
   keďže:
   
               (1)
            
            
               Rozhodnutím Komisie 2009/251/ES (2) sa od členských štátov požaduje zabezpečiť, aby sa výrobky s obsahom biocídneho dimetylfumarátu (DMF) neuvádzali na trh, ani sa na ňom nesprístupňovali.
            
         
               (2)
            
            
               Rozhodnutie 2009/251/ES bolo prijaté v súlade s ustanoveniami článku 13 smernice 2001/95/ES, ktorým sa obmedzuje platnosť rozhodnutia na obdobie nepresahujúce jeden rok, ale povoľuje sa jeho potvrdenie na ďalšie obdobia, z ktorých žiadne nepresahuje jeden rok.
            
         
               (3)
            
            
               Platnosť rozhodnutia 2009/251/ES bola rozhodnutím Komisie 2010/153/EÚ (3) predĺžená o ďalšie obdobie 1 roka. Vzhľadom na doteraz získané skúsenosti a chýbajúce trvalé opatrenie týkajúce sa spotrebiteľských výrobkov s obsahom DMF je potrebné predĺžiť platnosť rozhodnutia 2009/251/ES o ďalších 12 mesiacov.
            
         
               (4)
            
            
               Rozhodnutie 2009/251/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom výboru zriadeného podľa článku 15 smernice 2001/95/ES,
            
         PRIJALA TOTO ROZHODNUTIE:
   Článok 1
   Článok 4 rozhodnutia 2009/251/ES sa nahrádza takto:
   
      „Článok 4
      Obdobie uplatňovania
      Toto rozhodnutie sa uplatňuje do 15. marca 2012.“
   
   Článok 2
   Členské štáty prijmú opatrenia potrebné na dosiahnutie súladu s týmto rozhodnutím najneskôr do 15. marca 2011 a uvedené opatrenia uverejnia. Bezodkladne o tom informujú Komisiu.
   Článok 3
   Toto rozhodnutie je určené členským štátom.
   
      V Bruseli 1. marca 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 11, 15.1.2002, s. 4.
   
      (2)  Ú. v. EÚ L 74, 20.3.2009, s. 32.
   
      (3)  Ú. v. EÚ L 63, 12.3.2010, s. 21.